కిమ్పై విరుచుకుపడిన ట్రంప్వాషింగ్టన్: అమెరికా అధ్యక్షుడు డొనాల్డ్ ట్రంప్.. కిమ్పై విరుచుకుపడ్డారు. తాము ప్రతిదాడి చేస్తే తిరుగుండదని హెచ్చరించారు. అమెరికా వాయుసేన వార్షికోత్సవాన్ని పురస్కరించుకుని ఎయిర్ఫోర్స్ విన్యాసాలను ఆయన తిలకించారు. అనంతరం సిబ్బంది, వారి కుటుంబ సభ్యులను ఉద్దేశించి ప్రసంగించారు. ‘అమెరికాను, దాని మిత్రపక్షాలను ఎవరూ బెదిరించలేరు. ఉత్తరకొరియా ఇరుగుపొరుగు దేశాలనే గాక యావత్ ప్రపంచాన్నే ధిక్కరిస్తోంది’ అని మండిపడ్డారు. తక్షణ భద్రత చర్యల కోసం ట్రంప్ జపాన్ ప్రధాని షింజో అబె, దక్షిణకొరియా అధ్యక్షుడుమూన్ జె-ఇన్లతో 21న   న్యూయార్క్లో అత్యవసరంగా సమావేశం కానున్నారు. ఉత్తరకొరియాపై సైనిక చర్యకు అవకాశం ఉందని, ఆ అవకాశాన్ని పక్కనపెట్టలేదని అమెరికా జాతీయ భద్రతా సలహాదారు మెక్మాస్టర్ స్పష్టం చేశారు. కాగా, జపాన్ మీదుగా బాలిస్టిక్ క్షిపణి పరీక్ష అత్యంత రెచ్చగొట్టే చర్యని ఐక్యరాజ్యసమితి భద్రతామండలి విమర్శించింది. ఇలాంటి దారుణ చర్యలను ఉత్తరకొరియా తక్షణమే ఆపాలని డిమాండ్ చేసింది. ఉత్తరకొరియా అణ్వస్త్ర కార్యక్రమానికి అండదండలు అందిస్తున్న చైనా మాత్రం ఆ దేశంపై దాడిచేసేందుకు కొరియా ద్వీపకల్పంలో అమెరికా అణ్వస్త్రాలను మోహరించరాదని డిమాండ్ చేస్తోంది. కిమ్ జోంగ్ ఉన్ వరుస క్షిపణి పరీక్షలు, అణు పరీక్షల అసలు లక్ష్యం అమెరికా భూభాగంపైకి ప్రయోగించడమేనని రక్షణ నిపుణులు అంటున్నారు.ఆసియాలోనే గాక అమెరికాలోనూ అమెరికా స్థావరాలను టార్గెట్ చేయడమే ధ్యేయంగా కనబడుతోందని చెబుతున్నారు.
kimpai viruchukupadina trumpvashington: america adhyakshudu donald trump.. kimpai viruchukupaddaaru. taamu pratidaadi cheste tirugundadani heccharinchaaru. america vaayusena vaarshikotsavaanni puraskarinchukuni airfors vinyaasaalanu aayana tilakinchaaru. anantaram sibbandi, vaari kutumba sabhyulanu uddesinchi prasanginchaaru. ‘americanu, daani mitrapakshaalanu evaruu bedirinchaleru. uttarakoriya iruguporugu deshalane gaaka yavat prapanchaanne dhikkaristondi’ ani mandipaddaaru. takshana bhadrata charyala kosam trump japan pradhaani shinjo abe, dakshinakoriya adhyakshudumun je-inlatho 21na   neuyaarklo atyavasaramgaa samavesam kaanunnaaru. uttarakoriyaapai sainika charyaku avakaasam undani, aa avakaasaanni pakkanapettaledani america jaateeya bhadrata salahaadaaru mchemaster spashtam chesaru. kaga, japan meedugaa balistic kshipani pareeksha atyanta rechagotte charyani aikyaraajyasamiti bhadratamandali vimarsinchindi. ilanti daaruna charyalanu uttarakoriya takshaname aapaalani demand chesindi. uttarakoriya anvastra kaaryakramaaniki andadandalu andistunna chaina maatram aa desampai daadichesenduku koria dweepakalpamlo america anvastraalanu moharincharaadani demand chestondi. kim jong un varusa kshipani pareekshalu, anhu pareekshala asalu lakshyam america bhuubhaagampaiki prayoginchadamenani rakshana nipunulu antunnaru.aasiyaalone gaaka americaalonuu america sthaavaraalanu target cheyadame dhyeyamgaa kanabadutondani chebutunnaru.